
DR.30.10.2003 19 

 

  

 

Prospek ekonomi makro dijangka lebih baik untuk dua tahun yang akan datang, 
KDNK sebenar dijangka tumbuh pada kadar purata 6% setahun selaras dengan keluaran 
potensi ekonomi dalam jangka panjang.  Kadar pertumbuhan ini akan mengembalikan kita 
ke landasan asal untuk mencapai sasaran pembangunan dalam Dasar Wawasan Negara 
dan Wawasan 2020.  Berdasarkan kadar pertumbuhan ini, keluaran negara kasar per kapita 
akan meningkatkan kadar purata 4.4% kepada RM15,600 dan kuasa beli pariti meningkat 
dengan lebih tinggi sebanyak 5.5% serta mencapai AS$10,400 pada tahun 2005. 

Pertumbuhan dijangka disokong oleh permintaan dalam negeri dan pertumbuhan 
ekonomi dunia yang berterusan.  Permintaan swasta akan menjadi peneraju kepada 
ekonomi Malaysia selaras dengan dasar yang menggalakkan sektor swasta untuk 
menerajui pertumbuhan ekonomi. 

Kita menjangkakan pelaburan swasta akan pulih dan tumbuh 12% setahun 
berikutan permintaan dalam dan luar negeri yang semakin baik.  Perusahaan kecil dan 
sederhana (PKS) akan dijadikan pemangkin untuk menggiatkan pelaburan dalam negeri, 
kita mahu melihat PKS memainkan peranan yang penting dalam ekonomi seperti di negara 
Jepun, Korea Selatan dan Taiwan. 

Untuk memajukan PKS di Malaysia, usaha bersepadu akan dibuat untuk 
meninggikan kemahiran teknologi, menggalakkan penggunaan ICT secara meluas serta 
meningkatkan kemampuan mencipta dan membangunkan produk baru berjenama sendiri. 
Usaha juga akan terus diambil untuk mempertingkatkan pencapaian PKS terhadap 
kemudahan pembiayaan termasuk menyediakan kemudahan pembiayaan yang dibentuk 
sesuai dengan keperluan khusus mereka. 

Sementara kita akan terus menggalakkan pelaburan asing langsung FDI, 
perhatian yang lebih akan diberi kepada pelaburan tempatan, pertanian terutamanya 
ternakan lembu, kambing, ikan air tawar dan air masin, ladang tanaman campuran 
mempunyai potensi yang besar.  Pelabur dalam bidang-bidang ini akan dibantu dan diberi 
insentif terutama yang bertujuan keluaran untuk eksport.  Demikian juga industri fabrikasi 
logam dan eksport kecekapan dalam bidang  pembangunan infrastruktur, kerajaan akan 
bekerjasama dengan kontraktor Malaysia untuk mendapat dan melaksanakan projek di luar 
negara. 

Penggunaan swasta dijangka tumbuh pada kadar 7% disebabkan keyakinan 
pengguna yang berterusan dan pendapatan boleh guna yang meningkat.  Dasar fiskal dan 
kewangan yang lebih baik, ruang pekerjaan yang cerah, pemulihan dalam permintaan luar 
negeri, harga komoditi yang lebih baik dan kesan positif keuntungan pasaran saham yang 
cergas akan menggalakkan penggunaan oleh swasta.  Dasar kita untuk mengekalkan kadar 
faedah dan inflasi yang rendah akan meningkatkan permintaan terhadap barangan tahan 
lama. 

Bagaimanapun kerajaan akan mengurangkan pelaburan awam kepada tahap yang 
lebih sihat dalam tempoh dua tahun akan datang berikutan dengan jangkaan pemulihan 
pelaburan sektor swasta dan pertumbuhan penggunaan awam yang lebih baik. 

Dengan prospek perdagangan dunia yang semakin baik, eksport Malaysia 
dijangka meningkat dan berkembang sebanyak 7.4% setahun, berikutan dengan ini lebihan 
akaun dagangan akan dapat dikekalkan dalam tempoh kajian semula.  Defisit akaun 
perkhidmatan akan berkurangan kerana aliran masuk yang tinggi melalui sektor 
pelancongan, pendidikan, pengangkutan, kewangan, kesihatan dan perkhidmatan 
profesional.  Bagi tempoh akhir rancangan, lebihan akaun semasa dijangka terus dapat 
dikekalkan pada tahap 10% daripada KNK pada tahun 2005. 

Sektor pembuatan dan perkhidmatan akan terus menjadi penyumbang utama 
kepada pertumbuhan.  Sektor pembuatan dijangka kembali kepada paras pertumbuhan 
yang tinggi iaitu 7.8% setahun berikutan permintaan yang kembali sihat dalam sektor kecil 
elektronik dan elektrik serta kelengkapan pengangkutan. 

 Sektor perkhidmatan dijangka berkembang sebanyak 6% setahun disumbangkan 
terutamanya oleh sektor kecil kewangan, insurans, harta tanah dan perkhidmatan 



Prospek ekonomi makro dijangka lebih baik untuk dua tahun yang akan datang, KDNK sebenar dijangka tumbuh pada kadar purata 6% setahun selaras dengan keluaran potensi ekonomi dalam jangka panjang. Kadar pertumbuhan ini akan mengembalikan kita ke landasan asal untuk mencapai sasaran pembangunan dalam Dasar Wawasan Negara dan Wawasan 2020. Berdasarkan kadar pertumbuhan ini, keluaran negara kasar per kapita akan meningkatkan kadar purata 4.4% kepada RM15,600 dan kuasa beli pariti meningkat dengan lebih tinggi sebanyak 5.5% serta mencapai AS$10,400 pada tahun 2005. Pertumbuhan dijangka disokong oleh permintaan dalam negeri dan pertumbuhan ekonomi dunia yang berterusan. Permintaan swasta akan menjadi peneraju kepada ekonomi Malaysia selaras dengan dasar yang menggalakkan sektor swasta untuk menerajui pertumbuhan ekonomi. Kita menjangkakan pelaburan swasta akan pulih dan tumbuh 12% setahun berikutan permintaan dalam dan luar negeri yang semakin baik. Perusahaan kecil dan sederhana (PKS) akan dijadikan pemangkin untuk menggiatkan pelaburan dalam negeri, kita mahu melihat PKS memainkan peranan yang penting dalam ekonomi seperti di negara Jepun, Korea Selatan dan Taiwan. Untuk memajukan PKS di Malaysia, usaha bersepadu akan dibuat untuk meninggikan kemahiran teknologi, menggalakkan penggunaan ICT secara meluas serta meningkatkan kemampuan mencipta dan membangunkan produk baru berjenama sendiri. Usaha juga akan terus diambil untuk mempertingkatkan pencapaian PKS terhadap kemudahan pembiayaan termasuk menyediakan kemudahan pembiayaan yang dibentuk sesuai dengan keperluan khusus mereka. Sementara kita akan terus menggalakkan pelaburan asing langsung FDI, perhatian yang lebih akan diberi kepada pelaburan tempatan, pertanian terutamanya ternakan lembu, kambing, ikan air tawar dan air masin, ladang tanaman campuran mempunyai potensi yang besar. Pelabur dalam bidang-bidang ini akan dibantu dan diberi insentif terutama yang bertujuan keluaran untuk eksport. Demikian juga industri fabrikasi logam dan eksport kecekapan dalam bidang pembangunan infrastruktur, kerajaan akan bekerjasama dengan kontraktor Malaysia untuk mendapat dan melaksanakan projek di luar negara. Penggunaan swasta dijangka tumbuh pada kadar 7% disebabkan keyakinan pengguna yang berterusan dan pendapatan boleh guna yang meningkat. Dasar fiskal dan kewangan yang lebih baik, ruang pekerjaan yang cerah, pemulihan dalam permintaan luar negeri, harga komoditi yang lebih baik dan kesan positif keuntungan pasaran saham yang cergas akan menggalakkan penggunaan oleh swasta. Dasar kita untuk mengekalkan kadar faedah dan inflasi yang rendah akan meningkatkan permintaan terhadap barangan tahan lama. Bagaimanapun kerajaan akan mengurangkan pelaburan awam kepada tahap yang lebih sihat dalam tempoh dua tahun akan datang berikutan dengan jangkaan pemulihan pelaburan sektor swasta dan pertumbuhan penggunaan awam yang lebih baik. Dengan prospek perdagangan dunia yang semakin baik, eksport Malaysia dijangka meningkat dan berkembang sebanyak 7.4% setahun, berikutan dengan ini lebihan akaun dagangan akan dapat dikekalkan dalam tempoh kajian semula. Defisit akaun perkhidmatan akan berkurangan kerana aliran masuk yang tinggi melalui sektor pelancongan, pendidikan, pengangkutan, kewangan, kesihatan dan perkhidmatan profesional. Bagi tempoh akhir rancangan, lebihan akaun semasa dijangka terus dapat dikekalkan pada tahap 10% daripada KNK pada tahun 2005. Sektor pembuatan dan perkhidmatan akan terus menjadi penyumbang utama kepada pertumbuhan. Sektor pembuatan dijangka kembali kepada paras pertumbuhan yang tinggi iaitu 7.8% setahun berikutan permintaan yang kembali sihat dalam sektor kecil elektronik dan elektrik serta kelengkapan pengangkutan. Sektor perkhidmatan dijangka berkembang sebanyak 6% setahun disumbangkan terutamanya oleh sektor kecil kewangan, insurans, harta tanah dan perkhidmatan.